《避难西坑用瀹韵》
宋代·陈著

头秃鬓萧萧，谁知生转劳。
危心念避远，老脚失低高。
薄采义山蕨，难逢仙径桃。
如何是归日，世事日嚣嚣。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。